text: 18. ΒΑΣΙΛΙΚΟΝ ΔΙΑΤΑΓΜΑ υπ’ αριθμ. 396 της 27/29 Μαΐου 1965 (ΦΕΚ Α΄ 92) Περί αυξήσεως του αριθμού ενίων θέσεων του προσωπικού της γραμματείας των φορολογικών δικαστηρίων και κατανομής αυτών. Έχοντες υπ’ όψει :1)τας διατάξεις των παρ. 2 και 3 του άρθρ. 6 του δια του Ν.Δ. 3845/1958 κυρωθέντος Κώδικος περί οργανισμού των φορολογικών δικαστηρίων, 2)την υπ’ αριθ. 81/13.5.65 σύμφωνον απόφασιν του Υπουργικού Συμβουλίου και 3)το υπ’ αριθ. 459/19.5.65 πρακτικόν γνωμοδοτήσεως του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρον μόνον.-1.Ο αριθμός των κάτωθι θέσεων του προσωπικού της γραμματείας των φορολογικών δικαστηρίων αυξάνεται ως ακολούθως: α)Γραφείς α΄ ή β΄ τάξεως κατά 16. β)Δακτυλογράφοι α΄ ή β΄ τάξεως κατά 24. γ)Κλητήρες α΄ ή β΄ ή γ΄ ή δ΄ τάξεως κατά 3. ΙΙ.Αι δια της προηγουμένης παραγράφου συνιστώμεναι θέσεις κατανέμονται εις τα ακόλουθα φορολογικά δικαστήρια ως εξής: Α)Δευτεροβάθμιον Αθηνών: α)3 γραφείς και β)4 δακτυλογράφοι. Β)Δευτεροβάθμιον Πειραιώς: 3 γραφείς. Γ)Πρωτοβάθμιον Αθηνών: α)7 γραφείς, β)15 δακτυλογράφοι και γ)3 κλητήρες. Δ)Πρωτοβάθμιον Πειραιώς: 3 γραφείς, 3 δακτυλογράφοι. Ε)Πρωτοβάθμιον Θεσσαλονίκης: 2 δακτυλογράφοι. Εις τον αυτόν επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 